PTA-ma veilig in PMB opgespoor | Maroela Media
Jeanine Swanepoel (née Rossouw) (37).
Haar familie was aanvanklik bekommerd dat sy moontlik gekaap is nadat sy vir die laaste keer gesien is toe sy en haar tuinier meubels in Mamelodi, oos van Pretoria, met haar eksman se bakkie gaan aflaai het. Lees meer hier.
Conrad van der Merwe, 'n privaatspeurder, het aan Maroela Media bevestig 'n polisiebeampte het haar opgespoor terwyl sy langs 'n snelweg in Pietermaritzburg, KwaZulu-Natal, gedwaal het. "Sy is fisies ongedeerd, en is nie gekaap nie," het Van Der Merwe gesê. Hy het gesê daar word in die stadium vermoed dat sy Woensdag of Donderdag KwaZulu-Natal toe gery het. Die bakkie het naby Howick glo sonder brandstof gaan staan. Sy het begin stap en het sedertdien rondgedwaal.
Na bewering is Swanepoel baie deurmekaar, en haar pa is op pad om haar in Pietermaritzburg te gaan haal. Sy gaan glo na 'n psigiatriese hospitaal geneem word waar sy vantevore behandeling vir dissosiatiewe geheueverlies ontvang het.
Van Der Merwe het almal bedank wat Swanepoel se foto op sosiale media versprei het. "Dit het beslis gehelp dat sy vinnig opgespoor is," het hy bygevoeg.
Ten minste weet ons nou wat die probleem rondom haar verdwyning was en dat sy nou veilig is.
Baie sterkte aan haar en ook haar pa – veilig ry.
Nogals – As jy die vorige berig gelees het van haar verdwyning sou jy gesien het dat hy nie saam met haar was nie.